აბდულ ქალამი

ავურ პაკირ ჯაინულაბდინ აბდულ ქალამ მარაიკაიარი (, ; დ. 15 ოქტომბერი, 1931, რამესვარამი, ინდოეთი, — გ. 27 ივლისი, 2015, შილონგი, ინდოეთი) — ინდოელი მეცნიერი (ავიაინჟინერი) და პოლიტიკური მოღვაწე, ინდოეთის პრეზიდენტი 2002-2007 წლებში.

ეროვნებით ტამილი, აღმსარებლობით მუსლიმი. დაიბადა 1931 წელს სამხრეთ ინდოეთის შტატ ტამილნადუში, ღარიბი მეთევზის ოჯახში. დაამთავრა მადრასის ტექნოლოგიების ინსტიტუტი (1960). წამყვან როლს თამაშობდა ინდოეთის სარაკეტო და ბირთვული პროგრამების განხორციელებაში, მათ შორის, 1998 წელს ბირთვული იარაღის გამოცდაში, რამაც აბდულ ქალამს ინდოეთში საყოველთაო აღიარება მოუტანა. 2002 წელს ეროვნულ-დემოკრატიული ალიანსის მიერ ნომინირებული იყო ინდოეთის პრეზიდენტობის კანდიდატად. არჩევნებში გამარჯვების შემდეგ იღვწოდა, რომ მეცნიერების და ტექნოლოგიის მიღწევები ინდოეთის განვითარებულ ქვეყნად გარდაქმნის სამსახურში ჩაეყენებინა. ვადის ამოწურვის (2007) შემდეგ ლექციებს კითხულობდა სხვადასხვა სამეცნიერო და საგანმანათლებლო დაწესებულებაში. არის რამდენიმე წიგნის, მ. შ. ავტობიოგრაფიის ავტორი. მიღებული ჰქონდა ინდოეთის უმაღლესი სახელმწიფო ჯილდოები: პადმა ვიბჰუშანი (1990) და ბჰარატ რატნა (1997). 

 რესურსები ინტერნეტში 

 Official website 
 Dr. A.P.J. Abdul Kalam: Former President of India
 Profile of Dr. A. P. J. Abdul Kalam 


კატეგორია:დაბადებული 1931
კატეგორია:გარდაცვლილი 2015
კატეგორია:დაბადებული 15 ოქტომბერი
კატეგორია:გარდაცვლილი 27 ივლისი
კატეგორია:XX საუკუნის პოლიტიკოსები
კატეგორია:ინდოელი პოლიტიკოსები
კატეგორია:ინდოეთის პრეზიდენტები
კატეგორია:XX საუკუნის ინდოელი პოლიტიკოსები